ammarxix/crawl-mufti_wilayah huggingface dataset:
Soalan Apakah hukumnya seseorang jemaah yang melaksanakan tahallul kemudian barulah dia teringat bahawa tawafnya masih tidak cukup tujuh kali pusingan? Jawapan Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW. Dalam melaksanakan ibadah umrah, seorang jemaah diwajibkan untuk melengkapkan segala rukun-rukun yang ada agar ibadah yang dilakukan itu sempurna dan diterima. Sebagai contoh, berniatlah dan berihramlah di miqat yang telah ditentukan, tawaflah dengan bilangan yang mencukupi iaitu tujuh keliling dan sa’ielah dengan lengkap mengikut aturan yang telah ditentukan dan bertahallullah dengan sempurna. Merujuk kepada persoalan di atas, tawaf itu tidak sah dan dia wajib mencukupkan tawafnya kemudia melakukan sa’ie dan bercukur atau bergunting rambut. Wajib ke atasnya membayar dam kerana menggunting rambut sebelum sempurna tawaf dan sa’ie. Dam yang dikenakan ke atasnya ialah dam takhyir dan taqdir. Maksud takhyir ialah seseorang jemaah itu diberi pilihan untuk memilih antara jenis-jenis dam yang diwajibkan. Taqdir pula ialah merujuk kepada kadar dam tersebut yang telah ditetapkan oleh syarak. Antara dam takhyir dan taqdim yang telah ditetapkan adalah seperti berikut:  Menyembelih seekor kambing di Tanah Haram, atau; Bersedekah kepada 6 orang fakir miskin di Tanah Haram sebanyak dua cupak makanan tiap-tiap seorang, atau; Berpuasa selama tiga hari.  Allah SWT berfirman: فَمَن كَانَ مِنكُم مَّرِيضًا أَوْ بِهِ أَذًى مِّن رَّأْسِهِ فَفِدْيَةٌ مِّن صِيَامٍ أَوْ صَدَقَةٍ أَوْ نُسُكٍ Maksudnya: “Maka sesiapa di antara kamu sakit atau terdapat sesuatu yang menyakiti di kepalanya (lalu ia mencukur rambutnya), hendaklah ia membayar fidyah. Iaitu berpuasa, atau bersedekah, atau menyembelih Dam.” Kesimpulan Di dalam Islam, setiap ibadah yang dilaksanakan haruslah mengikut rukun-rukun dan syarat-syarat yang telah ditetapkan. Ini kerana, rukun adalah tulang belakang kepada sesuatu ibadah tersebut. Tanpa rukun maka tidak sahlah sesuatu ibadat tersebut. Sepertimana ibadah umrah yang mempunyai 5 rukun yang wajib dilaksanakan. Jika tidak cukup salah satu daripada lima rukun tersebut atau tertinggal mana-mana dariapda rukun tersebut maka tidak sahlah umrah yang dilaksanakan malah dikenakan dam ke atasnya jika terdapat pelanggaran sepanjang berihram. Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai olehNya seterusnya hidup dibawah rahmatNya. Amin.
SOALAN 57 (22 RAMADAN 1436H BERSAMAAN 09/07/2015)  Apakah jenis tanaman dan buah-buahan yang diwajibkan zakat?   JAWAPAN Tanam-tanaman dan buah-buahan yang wajib dizakatkan adalah yang menjadi makanan asasi manusia dalam keadaan biasa, boleh disimpan lama, dan tidak rosak. Antara buah-buahan yang wajib zakat ialah kurma dan anggur manakala tanam-tanaman pula adalah seperti gandum, barli, padi, kacang, dal, kacang putih, jagung dan sebagainya. Sebarang makanan pada masa kesusahan dan musim kemarau tidak dianggap sebagai makanan asasi. Hal ini berdasarkan firman Allah SWT: كُلُوا مِنْ ثَمَرِهِ إِذَا أَثْمَرَ وَآتُوا حَقَّهُ يَوْمَ حَصَادِهِ Maksudnya: Makanlah dari buahnya (yang bermacam-macam itu) bila dia berbuah, dan tunaikanlah haknya di hari memetic hasilnya. (Surah al-An’am: 141)   Dalam al-Masailal-Mustajiddahmenyebut dhawabit zakat tanaman:  Jenis bijian seperti gandum, sya’ir, kacang dan lain-lain. Jenis buahan yang disukat dan disimpan seperti kurma, zabib, fustuq(kacang cerdik).    Ini berdasarkan pernyataan al-Buhuti dalam Syarah al-Muntaha (2/226): “Wajib zakat pada setiap yang boleh disukat dan ditimbang secara nas.”   Atas asas inilah jenis-jenis tanaman tidak dikenakan zakat:  Buah-buahan seperti epal, pisang, limau, durian, salak, duku, langsat, rambutan, belimbing, dan lain-lain. Jenis sayur-sayuran termasuk bawang putih, bawang merah, sawi, kubis dan lain-lain. Jenis sayuran renek seperti jarjir, na’na’, khurfus, tauge dan lain-lain. Jenis yang bukan bijirin dan buah-buahan seperti kapas juga tidak diwajibkan zakat.
Soalan: Apakah sumber dan makna doa ini?   أَعُوذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ Maksudnya: “Aku memohon perlindungan daripada kalimah-kalimah-Mu yang sempurna daripada sebarang kejahatan yang diciptakan.”    Jawapan:  Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW. Doa merupakan satu bahagian daripada ibadah yang dituntut oleh Allah SWT kepada hamba-hamba-Nya. Maka dengan sebab itu, kita sebagai seorang hamba kepada Allah SWT dituntut untuk sentiasa berdoa kepada Allah SWT dalam setiap masa dan keadaan. Sumber Dan Hukum Hadith Berdasarkan soalan di atas, doa di atas ada diriwayatkan oleh Imam Muslim di dalam sahihnya, maka dari sudut statusnya ia adalah hadith yang sahih. Tambahan pula, hadith tersebut turut diriwayatkan oleh Imam al-Tirmizi dan Imam Ibn Majah, iaitu:  Daripada Khaulah binti Hakim al-Sulamiyyah R.anha, beliau mendengar Nabi SAW bersabda:    مَنْ نَزَلَ مَنْزِلًا ثُمَّ قَالَ: أَعُوذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ، لَمْ يَضُرَّهُ شَيْءٌ، حَتَّى يَرْتَحِلَ مِنْ مَنْزِلِهِ ذَلِكَ Maksudnya: “Barangsiapa yang tiba di suatu tempat, lalu dia membaca: Aku memohon perlindungan daripada kalimah-kalimah-Mu yang sempurna daripada sebarang kejahatan yang diciptakan. Maka dia tidak akan ditimpa mudharat sehinggalah dia keluar daripada tempat tersebut. ” [Riwayat Muslim (2708), Imam al-Tirmizi (3437) dan Imam Ibn Majah (3547)]   Makna Hadith Atau Doa Menurut Imam al-Nawawi ketika mensyarahkan hadith ini, maksud kalimah-kalimah Allah ialah kalimah kesempurnaan yang mana padanya tidak terdapat kekurangan dan tidak juga keaiban. Dikatakan juga bahawa kalimah tersebut adalah kalimah yang bermanfaat serta kesembuhan atau dikatakan juga bahawa kalimah-kalimah tersebut adalah al-Quran. [Lihat: al-Minhaj Syarah Sahih Muslim, 17/31]   Di dalam Syarah Hisn al-Muslim, dikatakan maksud kalimah Allah yang sempurna itu adalah nama-nama Allah yang mana tidak ada padanya kekurangan. [Lihat: Syarh Hisn al-Muslim, 154]   Hal ini juga disebutkan di dalam al-Quran, sebagaimana firman Allah SWT agar kita berdoa dengan menggunakan nama-nama-Nya:   وَلِلَّـهِ الْأَسْمَاءُ الْحُسْنَىٰ فَادْعُوهُ بِهَا al-A’raf: 180 Maksudnya: “Dan Allah mempunyai nama-nama yang baik (yang mulia), maka doalah kepada-Nya dengan menyebut nama-nama tersebut.”   Penutup Kesimpulannya, doa merupakan senjata buat orang-orang yang beriman. Justeru, kita amat dituntut untuk sentiasa berdoa kepada Allah SWT agar kita sentiasa berada di dalam penjagaan Allah SWT. Akhirnya, semoga Allah SWT memelihara kita daripada penyakit-penyakit atau perkara-perkara yang tidak baik berlaku kepada kita. Amin.   Wallahua’lam
Soalan Assalamualaikum. Adakah pemberian hadiah wang ringgit dari suami kepada isteri secara bulanan diambil kira sebagai sumber pendapatan isteri dan perlu dizakatkan?   Ringkasan Jawapan Wang pemberian bulanan suami tersebut sekiranya dikumpul dan cukup syarat wajib zakat seperti cukup nisab dan haul maka ianya wajib dikeluarkan zakat simpanan.   Huraian Jawapan Wang pemberian suami tidak dikira sebagai pendapatan dan ianya lebih kepada hadiah atau pemberian daripada seorang suami kepada isteri. Oleh kerana itu, ianya tidak termasuk dalam kategori pendapatan atau mal al-mustafad kerana tidak mempunyai unsur pekerjaan professional sebagaimana. Namun begitu, sekiranya wang pemberian suami tersebut dikumpul dan cukup syarat wajib zakat seperti cukup nisab (kadar wajib yang dikenakan zakat) dan haul (tempoh setahun) maka wang yang terkumpul tersebut wajib dikeluarkan zakat simpanan.   Kesimpulan Wang pemberian bulanan suami tidak termasuk dalam kategori harta perolehan yang wajib dikenakan zakat pendapatan kerana zakat pendapatan adalah zakat yang dikenakan pada harta atau hasil yang diperoleh daripada pekerjaan professional sama ada penggajian atau bekerja sendiri. Walaubagaimanapun, sekiranya wang pemberian bulanan suami tersebut dikumpul dan cukup syarat wajib zakat seperti cukup nisab dan haul maka ianya wajib dikeluarkan zakat simpanan.   Wallahualam.
Soalan: Assalamua’aikum SS Datuk Mufti. Boleh jelaskan kaifiat membaca doa sewaktu berbuka yang betul? Terima kasih.   Jawapan: Waalaikumussalam wbt,  Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.   Kelebihan Doa Orang Berpuasa Doa orang yang berpuasa merupakan antara doa yang sangat mustajab. Sabda Baginda Nabi s.a.w: ثَلاَثَةٌ لاَ تُرَدُّ دَعْوَتُهُمُ الصَّائِمُ حَتَّى يُفْطِرَ وَالإِمَامُ الْعَادِلُ وَدَعْوَةُ الْمَظْلُومِ Maksudnya: Ada tiga golongan yang doa mereka tidak ditolak: Orang yang berpuasa hinggalah dia berbuka, doa pemimpin yang adil dan doa orang yang dizalimi. Hadith Riwayat Tirmizi (3598) Menurut Imam Nawawi, hadith ini menunjukkan anjuran kepada kita agar memperbanyakkan doa sewaktu berpuasa dari bermulanya puasa hingga ke akhirnya.  Rujuk Al-Majmu’ Syarh al-Muhazzab (6/375) Adapun kaifiat membaca doa berbuka puasa adalah seperti berikut:  Sebelum berbuka  Membaca apa jua doa yang berkaitan dengan kelebihan dunia dan akhirat samada untuk diri sendiri, kaum keluarga, sahabat handai dan untuk seluruh kaum Muslimin. Hal ini termasuk di bawah perintah umum dan anjuran agar memperbanyakkan doa sewaktu sedang berpuasa.  Sejurus selepas berbuka  Membaca doa yang warid daripada Nabi s.a.w iaitu: اللَّهُمَّ لَك صُمْت وَعَلَى رِزْقِك أَفْطَرْت Maksudnya: Ya Allah, untuk-Mu aku berpuasa, dan dengan rezeki dari-Mu aku berbuka. Sunan Abi Dawud (2358) ذَهَبَ الظَّمَأُ وَابْتَلَّتْ الْعُرُوقُ وَثَبَتَ الْأَجْرُ إنْ شَاءَ اللَّهُ تَعَالَى Maksudnya: Telah hilanglah dahaga, urat-urat telah basah, dan telah terhasil pahala, insyaAllah.  Sunan Abi Dawud (2357) Menurut Imam Ibn Hajar al-Haitami dan Imam Ramli, doa ini dibaca sejurus selepas berbuka (عقب), bukan sebelumnya. (Rujuk Imam Ibn Hajar al-Haitami dalam Tuhfatul Muhtaj, 3/435 dan Imam Ramli dalam Nihayatul Muhtaj, 3/183. Doa-doa ini turut disebut oleh Imam Nawawi dalam kitabnya Al-Azkaar) Antara doa yang bagus untuk dibaca ialah seperti doa ‘Abdullah ibn ‘Amru sewaktu berbuka puasa: اللَّهُمَّ إِنِّي أَسْأَلُكَ بِرَحْمَتِكَ الَّتِي وَسِعَتْ كُلَّ شَىْءٍ أَنْ تَغْفِرَ لِي Maksudnya: Wahai Allah, sesungguhnya aku memohon dengan rahmat-Mu yang meliputi segala perkara, agar Engkau mengampuniku. Sunan Ibn Majah (1753) Wallahu a’lam.
Soalan: Apakah perlu menyebut “fardhu” ketika berniat?   Jawapan :  Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW. Berdasarkan soalan di atas, perlu dibezakan terlebih dahulu tempoh yang dibenarkan untuk berniat puasa. Sekiranya puasa yang wajib waktu berniat bermula daripada terbenamnya matahari (masuknya waktu Maghrib) dan berakhir sebelum daripada terbitnya fajar (yang menandakan masuk waktu Subuh). Ini berdasarkan kepada sebuah hadith:  Daripada Hafsah R.anha, bahawa Nabi SAW bersabda:    مَنْ لَمْ يُبَيِّتِ الصِّيَامَ قَبْلَ الْفَجْرِ، فَلَا صِيَامَ لَهُ Maksudnya: “Barangsiapa yang tidak menetapkan niat puasa sebelum daripada Fajar maka tiada puasa baginya.” [Riwayat al-Nasa’ie (2331)]   Manakala, tempoh niat bagi puasa yang sunat pula bermula daripada terbenamnya matahari dan berakhir sebelum daripada tergelincirnya matahari (iaitu masuknya waktu zuhur). Ini berdasarkan kepada sebuah hadith:  Daripada Aisyah R.anha, bahawa Nabi SAW bersabda pernah bertanya kepadaku pada suatu hari:    يَا عَائِشَةُ، هَلْ عِنْدَكُمْ شَيْءٌ؟ قَالَتْ: فَقُلْتُ: يَا رَسُولَ اللهِ، مَا عِنْدَنَا شَيْءٌ قَالَ: فَإِنِّي صَائِمٌ Maksudnya: “Wahai Aisyah! Adakah kita mempunyai apa-apa (untuk dimakan).” Aku menjawab: “Wahai Rasulullah, kami tidak mempunyai apa-apa.” Maka telah bersabda Nabi SAW: “Maka dengan sebab itu, aku berpuasa.” [Riwayat Muslim (1154)] Berbalik kepada soalan di atas, di antara perbezaan niat puasa yang wajib dan sunat pula adalah diwajibkan tabyit dan ta’yin bagi puasa yang wajib dan tidak diwajibkan pada puasa yang sunat. Tabyit adalah menetapkan niat pada malam hari. Waktunya adalah selepas terbenamnya matahari sehinggalah terbitnya fajar yang menandakan masuknya waktu solat Subuh. Ini adalah syarat di sisi al-Malikiyyah, al-Syafi’iyyah dan juga al-Hanabilah. Adapun ta’yin pula adalah menentukan jenis puasa tersebut seperti puasa Ramadhan, Nazar, Kaffarah dan juga Qadha’. Justeru itu, menetapkan “fardhu” di dalam niat puasa (puasa yang wajib) bukanlah wajib mengikut pandangan yang muktamad di dalam mazhab al-Syafie kerana tidak berlaku kepada orang yang telah baligh dan berakal melainkan apa yang fardhu sahaja. [Lihat: al-Taqrirat al-Sadidat, 440] Hal ini juga ada disebutkan di dalam kitab al-I’anah. [Lihat: I’anah al-Tholibin, 2/253]   Penutup Kesimpulannya, orang yang tidak menetapkan “fardhu” di dalam niat puasanya, puasanya adalah sah kerana ia bukanlah perkara yang wajib di dalam niat (bagi puasa yang wajib). Walaupun begitu, menetapkan “fardhu” ketika berniat adalah termasuk di dalam kesempurnaan niat. Oleh itu, bagi mendapatkan niat yang sempurna, perlu disertakan “fardhu” ketika berniat. Akhirnya, semoga Allah SWT menerima ibadah puasa kita serta ibadah-ibadah yang lain di dalam bulan yang mulia ini. Amin.   Wallahua’lam
SOALAN 43 (29/06/2015 BERSAMAAN 12 RAMADAN 1436H)  Bilakah hari yang afdhal berpuasa sunat?   JAWAPAN Hari yang paling afdhal berpuasa ialah puasa Asyura, Sembilan hari daripada awal Zulhijjah, hari Isnin, hari Khamis. Begitu juga 13, 14, dan 15 haribulan dalam takwim Hijrah.
SOALAN 3 (18/06/2015 BERSAMAAN 01 RAMADAN 1436H)  Apakah hukum meletakkan minyak atau sesuatu pada gigi yang sakit.   JAWAPAN             Meletakkan atau melumuri minyak atau sesuatu pada gigi yang sakit, sekalipun yang berpuasa merasainya pada halkumnya, tidaklah batal puasanya. Inilah fatwa yang dikemukakan oleh Syeikh Hasanain Makhluf (Mantan Mufti ad-Diyar al-Misriyyah). Saya sependapat dengan fatwa mantan Mufti Mesir ini. Ini kerana ia termasuk dalam darurat dan bukan bersifat makan dan minum.
SOALAN Adakah sah seseorang yang menunaikan haji dengan menggunakan wang yang diberikan oleh anak-anak?   JAWAPAN  Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW. Agama Islam merupakan satu agama yang menganjurkan dan menggalakkan umatnya agar saling tolong-menolong ke arah kebaikan. Hal ini jelas berdasarkan firman Allah SWT:   وَتَعَاوَنُوا عَلَى الْبِرِّ وَالتَّقْوَىٰ Maksudnya: “Dan hendaklah kamu bertolong-tolongan dalam membuat kebajikan dan ketaqwaan.” (Surah al-Maidah: 2) Isu bantu-membantu dalam melaksanakan sesuatu kebajikan dan ketakwaan adalah merupakan salah satu sendi utama dalam membimbing masyarakat ke arah kehidupan yang lebih sempurna sepertimana yang dianjurkan di dalam al-Quran. Oleh itu, manusia hendaklah sentiasa memberi pertolongan dalam mana-mana urusan yang membawa kepada kebaikan. Pertolongan ini termasuklah sesama individu ataupun masyarakat dalam soal kehidupan dunia mahupun kehidupan akhirat. (Rujuk Tafsir al-Maraghi, 3/1474) Melihat kepada persoalan di atas, haji yang dilakukan oleh seseorang dengan menggunakan wang yang diberikan oleh anak-anak adalah sah dan tertunailah rukun Islam yang kelima ke atasnya. Sememangnya kita dianjurkan untuk sentiasa membantu ibubapa kita dan melayan mereka dengan layanan yang paling baik. Selain itu, salah satu perbuatan yang baik dalam menyantuni ibu bapa ialah dengan memberi perbelanjaan kepada mereka untuk menunaikan ibadah haji. Firman Allah SWT:   وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا Maksudnya: “Dan Tuhanmu telah perintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa.” (Surah al-Isra’: 23)   KESIMPULAN Dalam isu ini kami melihat bahawa telah menjadi tidak menjadi kewajipan ke atas mana-mana anak untuk menanggung kos perbelanjaan ibubapa mereka yang berniat untuk melaksanakan ibadah haji jika anak-anak tersebut mampu dan ini termasuk di dalam perlakuan ihsan anak terhadap ibubapa mereka. Justeru, ibadah haji yang dilaksanakan dengan menggunakan wang perbelanjaan yang diberikan oleh anak-anak adalah sah dan diterima di sisi Allah SWT. Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.   Wallahua’lam
SOALAN Assalamualaikum Dato’ Seri Mufti, maaf saya ingin bertanya, apakah hukum menyamakan tahlil dengan majlis pengkebumian bukan Islam? JAWAPAN Alhamdulillah, segala puji dan syukur diucapkan kepada Allah SWT, selawat dan salam kami panjatkan ke atas junjungan besar Nabi Muhammad SAW, kepada ahli keluarga Baginda, para sahabat, serta golongan yang mengikuti jejak langkah Baginda Rasulullah SAW sehingga hari kiamat. Apabila meninggalnya seorang muslim itu, maka akan terputuslah segala amal kebajikannya kecuali tiga perkara. Tiga perkara tersebut adalah sebagaimana yang dijelaskan di dalam hadis Nabi SWT: إِذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ إِلاَّ مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ Maksudnya: “Apabila seseorang meninggal dunia, maka terputuslah segala amalnya kecuali tiga perkara: Sedekah jariah, ilmu yang bermanfaat, dan anak soleh yang mendoakan kedua orang tuanya”. (Hadis riwayat Muslim, no. 1631) Di atas sebab itu, kelaziman di dalam masyarakat Islam, ahli keluarga, sanak saudara, sahabat handai dan jiran tetangga akan berkumpul bagi membaca al-Qur’an, surah Yaasin, berzikir, bertahlil dan sebagainya untuk menghadiahkan pahalanya kepada kaum kerabat atau muslim yang telah meninggal dunia. Kebiasaannya majlis ini dipanggil dengan nama majlis tahlil. Tahlil bermaksud kalimah yang diucap berulang-ulang bagi memuji Allah SWT. Dalam konteks masyarakat Islam di Malaysia, jika diucapkan perkataan tahlil sudah pasti akan digambarkan sebuah majlis doa dan zikir kepada Allah SWT yang dibuat untuk mendoakan keampunan dan rahmat Allah SWT keatas jenazah. (Rujuk pautan berikut http://www.muftiwp.gov.my/ms/artikel/al-kafi-li-al-fatawi/2340-al-kafi-719-mayat-mendapat-manfaat-sedekah-orang-hidup) Bagi menjawab soalan yang ditanyakan, bolehkah menyamakan majlis tahlil dengan majlis pengkebumian bukan Islam? Maka jawabnya adalah tidak boleh dan berdosa kerana tujuan majlis tahlil dibuat untuk menghadiahkan pahala kepada muslim yang telah meninggal dunia sahaja. Bahkan dengan jelas bagi setiap Muslim dilarang untuk mendoakan keampunan kepada jenazah bukan Islam, walaupun ia adalah kaum kerabatnya: Firman Allah SWT: مَا كَانَ لِلنَّبِيِّ وَالَّذِينَ آمَنُوا أَنْ يَسْتَغْفِرُوا لِلْمُشْرِكِينَ وَلَوْ كَانُوا أُولِي قُرْبَى مِنْ بَعْدِ مَا تَبَيَّنَ لَهُمْ أَنَّهُمْ أَصْحَابُ الْجَحِيمِ Maksudnya: “Tidak sepatutnya bagi Nabi dan orang-orang yang beriman, memintakan ampun (kepada Allah SWT) untuk orang-orang musyrik, walaupun orang-orang musyrik itu adalah kaum kerabatnya, sesudah jelas bagi mereka, bahawasanya orang-orang musyrik itu adalah penghuni neraka. (Surah at-Taubah: 113) WallahuA’lam.
SOALAN: Salam. Apakah hukum memberi makan daging korban kepada haiwan peliharaan seperti kucing atau ayam?    JAWAPAN: Waalaikumussalam wbt, Allah SWT berfirman: لِّيَشْهَدُوا مَنَافِعَ لَهُمْ وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ عَلَىٰ مَا رَزَقَهُم مِّن بَهِيمَةِ الْأَنْعَامِ ۖ فَكُلُوا مِنْهَا وَأَطْعِمُوا الْبَائِسَ الْفَقِيرَ Maksudnya: "Supaya mereka menyaksikan berbagai perkara yang mendatangkan faedah kepada mereka serta memperingati dan menyebut nama Allah, pada hari-hari yang tertentu, kerana pengurniaanNya kepada mereka dengan binatang-binatang ternak (untuk dijadikan korban); dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin. Surah al-Hajj, (22:28) Zahir ayat ini menunjukkan daging korban itu dimanfaatkan oleh manusia dan bukannya haiwan. Namun begitu tidak menjadi kesalahan bagi seseorang yang menerima daging korban untuk memberi makan sebahagiannya kepada haiwan peliharaan kerana termasuk dalam ruang tasarruf (kepenggunaan). Apatahlagi dalam hal kita sudah memanfaatkan semungkin bahagian korban seperti daging, tulang dan kulitnya, tetapi masih berlebihan maka bolehlah diberi makan kepada haiwan dan itu lebih aula daripada dibuang begitu sahaja. Memberi makanan kepada haiwan yang kelaparan adalah satu bentuk perlakuan ihsan kepada makhluk Allah. Daripada Syaddad bin Aus bahawa Rasulullah SAW bersabda: إِنَّ اللهَ كَتَبَ الْإِحْسَانَ عَلَى كُلِّ شَيْءٍ Maksudnya: Sesungguhnya Allah mewajibkan perlakuan ihsan dalam semua perkara. Hadis riwayat Muslim (1955) Rasulullah SAW pernah bercerita tentang seorang lelaki yang memberi minum anjing yang kehausan menggunakan sarung kakinya lalu Allah meredainya dan mengampuninya. Lalu para sahabat bertanya, “Wahai Rasulullah, adakah bagi kami pahala jika (kami memberi makan dan minum) kepada haiwan ternakan?” فِي كُلِّ كَبِدٍ رَطْبَةٍ أَجْرٌ Maksudnya: Dalam setiap hati yang basah terdapat pahala padanya. Hadis riwayat al-Bukhari (2363) Maksudnya sikap belas kasihan dan berbuat baik kepada makhluk adalah berpahala. Bahkan, Islam mencela orang yang tidak memberi makan kepada bintang peliharaannya. Ibnu Umar R.anhuma meriwayatkan bahawa Rasulullah SAW bersabda: دَخَلَتِ امْرَأَةٌ النَّارَ فِي هِرَّةٍ رَبَطَتْهَا، فَلَمْ تُطْعِمْهَا، وَلَمْ تَدَعْهَا تَأْكُلُ مِنْ خِشَاشِ الأَرْضِ Maksudnya: Seorang wanita masuk neraka kerana seekor kucing yang ditambatnya, tidak diberi makan dan tidak dibebaskan untuk makan daripada binatang melata di bumi. Hadis riwayat al-Bukhari (3318) Justeru, memberi makan bahagian korban kepada haiwan peliharan tidaklah haram dan berdosa. Ini termasuklah kepada haiwan jalanan yang tidak terurus makan minumnya. Wallahua’lam.
SOALAN 24 (23/06/2015 BERSAMAAN 06 RAMADAN 1436H)  Apakah hukum mencium bau-bauan dan minyak atar pada siang hari Ramadan?   JAWAPAN Mencium bau-bauan dan minyak atar pada siang hari Ramadan termasuk menggunakan bukhur atau kemenyan. Hukumnya jika sampai kesan kepada halkumnya, maka batal puasanya dan wajib qadha’, sebagaimana kaedah dalam Mazhab Maliki. Sedangkan sebahagian ulama menganggap masalah ini sebagai Umum Balwa yang dimaafkan. Inilah pendapat yang sahih, seperti dalam buku Su’alat al-So’imin. Saya jua cenderung dengan pendapat yang kedua ini.
."وكان مكتب المفتي في السابق أحد الأقسام في إدارة الدين الإسلامي في الولايات الفدرالية. وفي ذلك الوقت، كان مفتي الولايات الفدرالية المالزية رئيسا لشعبة تعرف باسم "شعبة الإستنباط وفي الأول أكتوبر 1998، عزلت الشعبة عن هيكل "جاوي" عقب إعادة هيكلة هيكل إدارة الخدمة العامة، شعبة تنمية العمليات. وفي المراحل الأولى من عمله، كان المكتب يتألف من 6 أعضاء فقط  واعتبارا من عام 2000، يدير هذا المكتب جميع المسائل الإدارية والمالية للمكتب إدارة كاملة مع أمر تخصيص يدار من إدارة رئيس الوزراء. وفي 3 مارس 2004، أنشئ فرع مكتب المفتي الولايات الفدرالية الماليزية . يعمل مكتب مفتي فرع لابوان في مبنى أوجانا كيوانغان، في الولاية الفدرالية لابوان  قائمة المفتين  تان سري داتوك الشيخ عبد الحسين بن حاج صالح (1 فبراير 1974 - 7 فبراير 1986) الشيخ عثمان بن حاج إبراهيم (2 سبتمبر 1986 - 30 سبتمبر 1990) تان سري عبد القادر بن طالب (15 يوليو 1991 - 16 يناير 1997) داتوك. د. محمد هاشم بن حاج يحيى (1 مارس 1997 - 15 يناير 2003) داتوك د. محمد يوسف بن حسين (31 يناير 2003 - 15 يناير 2005) داتوك حاج وان زاهيدي بن وان تيه (21 مارس 2005 - 20 مارس 2014) داتوك د. ذو الكفل بن محمد البكري (23 يونيو 2014 - 10 مارس 2020) داتوك د. لقمان بن حاج عبدالله (15 مايو 2020 - حتى الآن)
Soalan: Assalammualaikum, Adakah terdapat  halangan bagi wanita haid memegang al-Quran secara berlapik? Mohon pencerahan SS Mufti Ringkasan Jawapan:  Wanita haid dilarang memegang mushaf al-Quran walaupun secara berlapik. Huraian Jawapan: Alhamdulillah segala puji bagi Allah SWT Tuhan semesta alam, selawat serta salam ke atas junjungan teragung Nabi Muhammad SAW dan ke atas ahli keluarga serta mereka yang mengikuti jejak langkah Baginda SAW hingga ke hari kiamat. Mereka yang mengalami hadas haid mahupun nifas haram memegang dan membawa mushaf berdasarkan dalil-dalil berikut: Firman Allah SWT:    (٧٩) فِي كِتَابٍ مَّكْنُونٍ (٧٨) لَّا يَمَسُّهُ إِلَّا الْمُطَهَّرُونَ   Maksudnya: “Yang tersimpan dalam Kitab yang cukup terpelihara, (78) Yang tidak disentuh melainkan oleh makhluk-makhluk yang diakui bersih suci (79) Surah al-Waqiah (78-79) Hadis yang diriwayatkan daripada Abdullah bin Umar: لا يمسُّ القرآنَ إلَّا طاهرٌ Maksudnya: “Tidak menyentuh al-Quran melainkan orang yang suci” Riwayat al-Tabarani Seterusnya, maksud mushaf ialah nama bagi yang   tertulis padanya kalam Allah SWT antara dua kulit.[1] Hukum  wanita memegang mushaf secara berlapik adalah haram berdasarkan pandangan fuqaha mazhab Syafi’i: مَسُّ الْمُصْحَف   حَتَّى حَوَاشِيهِ وَمَا بَيْنَ سُطُورِهِ وَالْوَرَقِ الْبَيَاضِ بَيْنَهُ وَبَيْنَ جِلْدِهِ فِي أَوَّلِهِ وَآخِرِهِ الْمُتَّصِلِ بِهِ، وَيَحْرُمُ الْمَسُّ وَلَوْ بِحَائِلٍ، وَلَوْ كَانَ ثَخِينًا “(Haram wanita haid memegang mushaf) walaupun pada tulisan nota kaki, antara garisannya, kertas putih diantaranya, jilid  awal dan akhir yang bersambung dengan mushaf. Haram juga menyentuh mushaf walaupun dengan lapik yang tebal “[2] Begitu juga, haram menyentuh mushaf secara berlapik dengan kain perca : مراد بالمصحف : كل ما كتب لدراسة  قرآن ولو بعض آية مفهمة، ويحرم مس المصحف ولو بخرقة “Mushaf ialah sebarang perkataan yang ditulis untuk mempelajari al-Quran walaupun sebahagian ayat yang dapat difahami. Begitu juga diharamkan menyentuhnya walaupun berlapik pada perca kain. [3] Kesimpulannya, mushaf al-Quran merupakan kitab suci yang terpelihara, maka individu yang mengalami hadas dilarang membawa mahupun memegang   mushaf walaupun secara berlapik dengan kain.    RUJUKAN [1] A-Mausu’ah al-Fiqhiyah al-Kuwaitiyah J:38 p: 5 وَالْمُصْحَفُ فِي الاِصْطِلاَحِ: اسْمٌ لِلْمَكْتُوبِ فِيهِ كَلاَمُ اللَّهِ تَعَالَى بَيْنَ الدَّفَّتَيْنِ [2] Al-Bujairimi, (1995), Hasyiyah al-Bujairimi ‘ala al-Khatib Dar al-Fikr J :1 P: 358 [3]  Al-Saqqaf, Abd Rahman bin Abdullah. (2017) Al-Ibanah wa Ifadah fi Ahkam al-Haid wa Nifas wa istihadah. Oman: Dar al-Nur al-Mubin. P: 44
Question: What are the conditions for pilgrims who wish to perform nafar awwal?   Answer: Alhamdulillah, praise and thanks to Allah for the countless blessings He has blessed us all with. Blessings and salutations to the Prophet Muhammad PBUH, his wives, his family, companions and all those that follow his teachings to the day of judgement. For hajj, pilgrims are given a choice of either performing nafar awwal or nafar thani. The purpose of nafar awwal is to reduce the duration of hajj while nafar thani means performing the usual hajj. Allah SWT state: فَمَن تَعَجَّلَ فِي يَوْمَيْنِ فَلَا إِثْمَ عَلَيْهِ وَمَن تَأَخَّرَ فَلَا إِثْمَ عَلَيْهِ “Then whoever hastens [his departure] in two days - there is no sin upon him, and whoever delays [until the third] - there is no sin upon him,” Surah al-Baqarah (203) According to Syeikh Wahbah al-Zuhaili in Tafsir al-Munir, he explains making the throwing of jamrah only for two days (11th and 12th Zulhijjah) is not sinful, while whoever lengthens it to the third day (13th Zulhijjah) is also not sinful. While the prioritized way is to stay in Mina for three days and three nights for the throwing of jamrah. (Refer Tafsir al-Munir, 2/218) For every worship, there are conditions to complete it. Among the conditions of nafar awwal are as the following:  The pilgrim must leave Mina before the sun sets on 12th of Zulhijjah. The pilgrim has completed the throw of all three jamrah during the two tasyriq days (11th and 12th Zulhijjah), of which the total is 42 stones. The pilgrim has stayed in Mina for two complete nights. The pilgrim must set the intention of nafar awwal before he leaves Mina and he should hasten to leave Mina after setting his intention. The pilgrim must be determined to not come back and stay in Mina. Thus, he has to do nafar before the sun sets on the 12th of Zulhijjah. This means that the pilgrim must have already left and started on his journey, however, if he is still in the outskirts of town but still in Mina and then the sun sets, then his nafar is valid.  Conclusion For nafar awwal, it is a sanctioned facilitation given for pilgrims of hajj. This facilitation is for those who are in a hurry and want to shorten the duration of hajj. Through nafar awwal, the duration of hajj can be shortened and ease the pilgrims of hajj to make their way back home. However, since this is not the usual method of performing hajj, one should really understand the conditions of nafar awwal in order to maintain the completeness of hajj so that it will be accepted by Allah SWT. Hopefully, this explanation can resolve the confusion of the questioner. Lastly, let us pray that we are all distanced and protected from anything that could lead to the wrath of Allah SWT and we are always in His blessings. Amin. Wallahua’lam.
Soalan: Semakin banyak pengeluar produk dan pasukan sukan yang menyokong agenda menyemarakkan budaya LGBT, apakah tindakan yang elok dilakukan oleh umat Islam? Jawapan: Menjadi kewajipan bagi umat Islam untuk mendalami isu tentang LGBTQ (Lesbian, gay, bisexual, transgender, and queer individual/identities) sehingga jelas hakikat dan pandangan alam tentang perkara ini. Ini termasuklah penyelidikan daripada aspek bahasa, epistemologi, ontologi, fisiologi, agama, dan sains mental dan kesihatan, dan sebagainya. Kaedah usul ada menyatakan: الحُكْمُ عَلَى الشَّيْءِ فَرْعٌ عن تَصَوُّرِهِ Maksudnya: Hukum tentang suatu perkara dibina atas tasawur (pandangan keseluruhan) tentang perkara itu. Apabila sudah faham, barulah umat Islam boleh mengeluarkan suatu pendapat bagi isu ini, berhujah dengan debat dan merangka polisi penyelesaian dalam isu ini. Sebahagian usaha penerangan ini telah dilakukan oleh pihak JAKIM ialah:  Penerbitan buku dan e-book “Hadis-Hadis Sahih Berkaitan Perlakuan LGBT”. Rujukan : https://goo.gl/hhe7hZ Penerbitan buku dan e-book “Hadith Sahih on Behaviour of LGBT”. Rujukan : https://goo.gl/k5X5Ey  Penerbitan buku dan e-book “Manual Islam dan Mak Nyah”. Rujukan : https://goo.gl/bfBG7i  Video Penerangan. Rujukan: https://goo.gl/0Q0Fha, https://goo.gl/ok82Pu  Dengan mengambil sikap yang matang dan praktikal, budaya buruk akibat fenomena LGBT dapat dikekang melalui kefahaman yang sahih dan betul, manakala golongan yang ditimpa ujian dengan orientasi seksual yang berbeza boleh dibimbing dan diselamatkan daripada terpengaruh dengan budaya liberal agama yang merosak. Kami menaqalkan di sini pesanan Imam al-Ghazzali kepada para ibu bapa: “Kanak-kanak itu adalah amanah bagi ibu bapanya. Hati nuraninya bersih bak permata yang bernilai. Jika dibiasakan dengan kebaikan dan diajar nescaya dia besar dan bahagia di dunia dan akhirat. Sebaliknya jika dibiasakan dengan kejahatan serta diabaikan seperti pengabaian binatang ternakan, nescaya dia akan binasa dan celaka. Justeru, hendaklah anak itu dipelihara dengan mendidiknya dan mengajarnya nilai-nilai akhlak sedari kecil lagi.” Pesanan ini amat benar agar tidak terpesong dan terbabas daripada sebuah perjalanan hidup yang sebenarnya. Semoga Allah Taala memberikan kita kefahaman dan ilmu dalam berdepan dengan dunia yang semakin mencabar.
FUNGSI UNIT BUHUTH                         Menjalankan penyelidikan dan menyediakan bahan untuk kertas kerja cadangan fatwa. Mengkaji dan mentahqiq kitab-kitab turath dan muktabar berkaitan hukum dan fatwa. Meneliti dan menyediakan jawapan terhadap tuduhan-tuduhan dan tulisan orientalis/musuh Islam. Menjalankan kajian ke atas fatwa dan manuskrip serta meneliti kesesuaiannya mengikut keadaan semasa dan masalah umat Islam. Memberi khidmat nasihat tentang kemusykilan agama kepada masyarakat.
Soalan: Assalamualaikum wbt, Adakah wanita yang tidak sempat menggantikan puasa Ramadhan sehingga tiba Ramadhan seterusnya wajib qadha’ dan membayar kafarah? Alasan dia menangguhkan ialah kerana mengandung atau menyusukan anak. Terima kasih.   Jawapan: Waalaikumussalam wbt, Alhamdulillah segala puji dan syukur kami panjatkan kepada Allah ﷻ. Selawat dan salam ke atas junjungan besar Nabi Muhammad ﷺ, ahli keluarga Baginda, para sahabat, serta mereka yang mengikuti jejak langkah Baginda hingga ke hari Kiamat. Di dalam Syariat Islam, mengandung dan menyusukan anak adalah bentuk keuzuran yang mengharuskan berbuka. Daripada Anas al-Ka’biy RA, Rasulullah ﷺ bersabda: إِنَّ اللَّهَ تَعَالَى وَضَعَ عَنِ الْمُسَافِرِ الصَّوْمَ وَشَطْرَ الصَّلاَةِ، وَعَنِ الْحَامِلِ أَوِ الْمُرْضِعِ الصَّوْمَ Maksudnya: “Allah SWT meringankan puasa dan memendekkan solat bagi orang yang bermusafir, sementara perempuan mengandung dan yang menyusukan anak, Allah meringankan puasanya sahaja.” Riwayat al-Tirmizi (715) dan Abu Daud (2408) Wajib ke atas wanita yang tidak berpuasa kerana mengandung atau menyusukan anak untuk menggantikan puasa selepas berlalunya Ramadhan. Jika dia tidak sempat menggantikannya, bukan kerana keuzuran, maka dia dianggap berdosa dan diwajibkan untuk membayar fidyah sebanyak satu cupak makanan ruji tempatan, seberat 600 gram. Rujuk al-Fiqh al-Manhaji (2/92). Berkata Syeikh Muhammad al-Zuhaili dalam al-Mu`tamad fi al-Fiqh al-Syafie (2/200): “Adapun sekiranya seseorang itu melewatkan qadha puasa Ramadhan kerana suatu keuzuran; seperti sakitnya berpanjangan, menyusukan, mengandung, atau sentiasa musafir, sehingga masuk ke Ramadhan yang lain, maka tidak wajib fidyah akibat kelewatan ini, dan wajib qadha sahaja.” Kenyataan yang sama dinukilkan daripada kitab al-Taqrirat al-Sadidah (Qism Ibadat) (hlm. 456) oleh Syeikh Hasan al-Kaf: “Jika seseorang itu melewatkan qadha kerana suatu keuzuran seperti musafir, sakit, menyusukan, lupa dan jahil – maka dia tidak wajib bayar fidyah.” Berdasarkan fakta dan keterangan di atas, jelas kepada kita bahawa ibu-ibu yang melewatkan ganti puasa, kerana uzur Syarie seperti sentiasa sakit, menyusukan anak, dan mengandung, adalah tidak wajib dikenakan fidyah, jika mereka tidak sempat menggantikan puasa sebelum tiba Ramadhan seterusnya. Semoga penjelasan ini memberikan kefahaman kepada pihak yang bertanya. Wallahua’lam.
SOALAN 59 (22 RAMADAN 1436H BERSAMAAN 09/07/2015)  Apakah perbezaan antara tanaman yang disiram dan yang tidak dari segi zakat?   JAWAPAN Tanaman dan pokok buah-buahan yang hidup dengan air hujan atau air sungai tidak memerlukan perbelanjaan atau tenaga pemiliknya. Zakat yang wajib dikeluarkan bagi 300 gantang ialah 30 gantang dan bagi 900 liter ialah 90 liter.             Sekiranya tanaman dan pokok buah-buahan tersebut disiram menggunakan alat penyiram, kincir dan sebagainya yang memerlukan tenaga dan perbelanjaan, maka kadar zakatnya ialah 1/20. Oleh itu, zakat yang wajib bagi 300 gantang ialah 15 gantang dan bagi 900 liter zakatnya 45 liter. Ini berdasarkan hadith daripada IbnUmarR.A, Rasulullah SAW bersabda:   فِيمَا سَقَتِ السَّمَاءُ وَالْعُيُونُ أَوْ كَانَ عَثَرِيًّا الْعُشْرُ، وَمَا سُقِيَ بِالنَّضْحِ نِصْفُ الْعُشْرِ Maksudnya: “Pada tanaman yang disirami hujan dan air sungai atau tanaman jenis palma, kadar zakatnya ialah 1/10dan tanaman yang disiram dengan alat penyiram, kadar zakatnya ialah 1/20.” Riwayat Muslim (981)             Hadith seterusnya daripada Jabir R.A, beliau mendengar Nabi SAW bersabda: فِيمَا سَقَتِ الأَنْهَارُ وَالْغَيْمُ الْعُشُورُ، وَفِيمَا سُقِيَ بِالسَّانِيَةِ نِصْفُ الْعُشْرِ. وَعِنْدَ أَبِي دَاوُدَ: أَوْ كَانَ بَعْلًا الْعُشْرُ Maksudnya: “Kadar zakat tanaman yang disirami air sungai dan hujan ialah 1/10 dan tanaman yang disirami menggunakan tenaga unta ialah 1/20. Dalam riwayat Abu Daud menyatakan, pokok jenis palma zakatnya 1/10.”
Wilayah Persekutuan Kuala Lumpur, PutrajayaWilayah Persekutuan Labuan     YEAR DOWNLOAD   2022   Download   2021   Download   2020   Download   2019   Download   2018   Download   2017   Download   2016   Download   2015   Download   2014   Download   2013   Download         YEAR DOWNLOAD   2022   Download   2021   Download   2020   Download   2018   Download   2017   Download   2016   Download   2015   Download   2014   Download   2013   Download
SOALAN 5 (18/06/2015 BERSAMAAN 01 RAMADAN 1436H)  Bagaimana kes pesakit buasir? Adakah batal puasanya?   JAWAPAN             Lelaki atau perempuan yang terkena penyakit buasir terpaksa menolaknya dengan menggunakan jari ketika qadha’ hajat adalah batal puasanya mengikut nas Hanafi. Syeikh Hasanain Makhluf menambah, yang mengharuskan berbuka dan hendaklah qadha’ selepas sembuh penyakit. Walaupun begitu, al-Baghawi dan al-Hawarizmi berpendapat, tidak batal puasa dan inilah yang dii’timadkan oleh al-Azraie. Saya bersetuju dengan pendapat yang dinyatakan oleh al-Baghawi, al-Hawarizmi dan al-Azraie kerana orang ini dari sudut yang lain adalah sihat.
SOALAN 66 (27 RAMADAN 1436H BERSAMAAN 14/07/2015)  Siapakah dia golongan miskin yang berhak menerima zakat?   JAWAPAN Golongan miskin ialah sekurang-kurangnya dapat menjamin keperluan hidup dan keluarga mereka. Hal ini menjadi kewajipan kepada pemerintah, kerajaan dan orang kaya untuk mencukupkan dan menjamin keperluan mereka seperti pendapat Imam Haramain al-Juwaini.             Menurut al-Qurtubi, para ulama bahasa dan feqah telah berselisih pendapat tentang perbezaan antara fakir dan miskin kepada sembilan pendapat, iaitu:  Ya’kub bin al-Sikkit, al-Qutabi dan Yunus bin Habib menyatakan bahawa fakir lebih baik keadaannya daripada miskin. Ini juga pendapat sebahagian ahli bahasa dan ahli hadith, antaranya Abu Hanifah dan Qadhi Abdul Wahab. Sebahagian ulama pula menyatakan sebaliknya, iaitu miskin lebih baik keadaannya dari fakir. Ini merupakan pendapat al-Asmu’ie, ulama Kufah dan salah satu pendapat Syafie dan sahabat-sahabatnya. Syafie pada satu lagi pendapatnya menyatakan bahawa fakir dan miskin adalah sama, iaitu tiada beza antara keduanya dan dari segi makna walaupun berbeza dari segi nama. Ini juga pendapat al-Qasimi, Abu Yusuf dan semua sahabat Malik. Malik pula menyatakan bahawa fakir adalah orang yang berhajat dan tidak meminta-minta, sedangkan miskin adalah orang yang meminta-minta. Pendapat ini juga diriwayatkan daripada Ibn Abbas, al-Zuhri dan dipilih oleh Ibn Sya’ban. Muhammad bin Musallamah berpendapat bahawa fakir ialah orang yang mempunyai tempat tinggal dan khadam, manakala miskin pula ialah orang yang tidak mempunyai harta. Diriwayatkan daripada Ibn Abbas bahawa orang fakir ialah golongan muhajirin dan miskin pula ialah orang badwi yang tidak berhijrah. Pendapat ini juga turut dikongsi oleh al-Dahhak. Ubaidillah bin al-Hasan berpendapat bahawa miskin ialah orang yang khusyuk dan tenang walaupun tidak meminta-minta. Manakala fakir pula ialah orang yang boleh menanggung kesusahan, menerima sesuatu dalam keadaan tersembunyi dan tidak khusyuk. Mujahid, Ikrimah dan Zuhri pula menyatakan bahawa miskin ialah orang yang mengelilingi dan mencari sesuatu. Fakir pula ialah orang-orang fakir dalam kalangan umat Islam. Ikrimah pula berpendapat bahawa fakir ialah fuqara’ dalam kalangan orang Islam, manakala miskin ialah fuqara’ dalam kalangan ahli kitab.
Data Protection Teknologi terkini termasuk penyulitan data adalah digunakan untuk melindungi data yang dikemukakan dan pematuhan kepada standard keselamatan yang ketat adalah terpakai untuk menghalang capaian yang tidak dibenarkan. Storage Security Semua storan elektronik dan penghantaran data peribadi akan dilindungi dan disimpan dengan menggunakan teknologi keselamatan yang sesuai.
الأهداف   تقديم شرح وفهم للفتاوى وأحكام الشرعية للمجتمع؛   ضبط تعليم الإسلام وتعلمه وفقا للقوانين المعمول بها؛   تقديم الخدمات والتوجيه للمسلمين في تنفيذ العبادة؛   غرس ثقافة المعرفة الإسلامية وفهمها ونشرها من خلال وسائل الإعلام المطبوعة والإلكترونية   نقل فهم واضح للأهل السنة و الجماعة واستعادة فهم مشوه منها     الوظائف   مساعدة وإسداء المشورة لصاحب الجلالة يانغ دي بيرتوان أغونغ والحكومة الفدرالية الماليزية فيما يتعلق بالشريعة الإسلامية   دراسة وإصدار فتاوى بشأن القضايا التي تتطلب شرح الشريعة الإسلامية   إصدار أوراق اعتماد لتعليم الدين الإسلامي في الولايات الفدرالية   تقديم المشورة والخدمات في الأمور المتعلقة بالإيمان والشريعة والأخلاق   إجراء البحوث في تطوير الفتاوى   تقديم التوجيه والخدمات في شؤون الكعوة بما في ذلك تحديد اتجاه القبلة والتقويم ووقت الصلاة والمراقبة   تطوير وإدارة وتطوير نظم إيصال المعلومات فيما يتعلق بالشريعة الإسلامية بشكل فعال للمجتمع
Soalan: Bolehkah masjid-masjid menerima lembu-lembu untuk dikorbankan dari bukan Islam? Selalunya adalah dari hasil sumbangan ahli politik dan juga ahli perniagaan bukan Islam.   Jawapan: Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW. Bagi menjawab persoalan di atas, terdapat beberapa situasi yang perlu dijelaskan:  Pertamanya, sekiranya pemberian tersebut adalah untuk melakukan korban bagi bukan Islam, maka hukumnya tidak sah korban tersebut kerana mereka yang bukan Islam tidak disyariatkan dan tidak mempunyai ahliah untuk melakukan ibadah korban.     Adapun yang keduanya, iaitu berbalik kepada persoalan di atas, jika pemberian lembu dari bukan Islam, maka ianya termasuk di dalam hukum hibah (pemberian hadiah) dan Islam tidak melarang seorang muslim itu menerima hadiah daripada bukan muslim bahkan Rasulullah SAW sendiri pernah menerima hadiah daripada golongan bukan Islam. Ini seperti yang terdapat di dalam sebuah hadith al-Bukhari[1] yang mana Rasulullah SAW ada menerima jubbah yang dihadiahkan oleh Ukaidir (seorang Nasrani) dari Dauma.    Makanya kita katakan di sini bahawa hukum menerima lembu korban hasil sumbangan daripada bukan Islam adalah harus dan dibolehkan. Lembu yang disumbangkan itu mestilah diuruskan seperti berikut:  Haiwan korban tersebut hendaklah diserahkan kepada jawatankuasa masjid/surau untuk diuruskan. Pihak jawatankuasa yang dilantik perlu memilih asnaf fakir miskin atau individu bagi mewakili bahagian korban yang diwakili. Asnaf fakir miskin atau individu yang terpilih disunatkan mengambil daging korban tidak melebihi 1/3 daripada bahagian korban yang disertai. Sekiranya perlu, pihak jawatankuasa masjid/surau boleh mengenakan kos pengurusan dengan kadar yang berpatutan kepada peserta ibadah korban yang terpilih.  Ini sepertimana yang tertulis di dalam buku Garis Panduan Pelaksanaan Ibadah Qurban, Bilangan 2 bagi tahun 2013 yang dikeluarkan oleh Jabatan Kemajuan Islam Malaysia (JAKIM) pada halaman 27. Wallahu a’lam.   Akhukum fillah, S.S Datuk Dr. Zulkifli Bin Mohamad Al-Bakri Mufti Wilayah Persekutuan   29 Ogos 2016 bersamaan 26 Zulkaedah 1437 H.               [1] Sahih al-Bukhari. Kitab al-Hibah. Bab Qabul al-Hadiyyah min al-Musyrikin. No. Hadith: 2615.
Ibu Pejabat   Peta Ibu Pejabat PMWP   Pejabat Mufti Wilayah PersekutuanJabatan Perdana MenteriAras 5, Blok D, Kompleks Islam PutrajayaNo. 3, Jalan Tun Abdul Razak, Presint 362100 Putrajaya, Malaysia. No. Tel : 03-8870 9000No. Faks : 03-8870 9101 / 03-8870 9102Emel : ukk[at]muftiwp[dot]gov[dot]my    Pejabat Wilayah Persekutuan Kuala Lumpur   Peta Pejabat PMWP Kuala Lumpur   Pejabat Mufti Wilayah Persekutuan Kuala LumpurTingkat 10, Menara Pusat Islam50480 Kuala Lumpur, Malaysia. No. Tel : 03-2272 3137No. Faks : 03-22723216    Pejabat Wilayah Persekutuan Labuan   Peta Pejabat PMWP Labuan   Pejabat Mufti Wilayah Persekutuan Cawangan LabuanTingkat 9, Blok 4Kompleks Ujana KewanganJalan Merdeka, 87000 Labuan. No. Tel: 087-420 898No. Faks: 087-426 898
SOALAN 19 (23/06/2015 BERSAMAAN 06 RAMADAN 1436H)  Apakah hukum pekerja yang melakukan kerja-kerja berat seperti buruh pada bulan Ramadan?   JAWAPAN Dr. Wahbah al-Zuhaili dalam al-Fiqh al-Islami menukilkan pendapat Abu Bakar al-Ajurri: Orang yang bekerja berat ialah orang yang mempunyai pekerjaan yang berat. Jika dia bimbang berlaku kebinasaan dengan sebab puasa, maka di boleh berbuka dan melakukan qadha’ jika seandainya pekerjaan tersebut mendatangkan kemudharatan sekiranya ditinggalkan. Jika meninggalkan pekerjaan itu tidak membawa sebarang kemudharatan, dia berdosa kerana berbuka. Jumhur fuqaha menetapkan bahawa wajib ke atas pekerja yang melakukan kerja berat bersahur dan juga berniat puasa. Jika berlaku sebarang keuzuran atau lapar yang amat sangat dan dibimbangi berlaku kemudharatan, harus baginya berbuka puasa dan melakukan qadha’. Jika sekiranya kemudharatan pasti berlaku dengan sebab puasa, maka wajib ke atasnya berbuka, seiring dengan firman Allah SWT:   وَلَا تَقْتُلُوا أَنْفُسَكُمْ إِنَّ اللَّهَ كَانَ بِكُمْ رَحِيمًا Maksudnya: Dan janganlah kamu berbunuh-bunuhan sesame sendiri. Sesungguhnya Allah sentiasa mengasihi kamu. (Surah al-Nisa’: 29)
SOALAN Assalamualaikum. Saya ingin bertanya, adakah mandi wajib perlu dimulai dengan ‘Bismillahirahmanirahim’. Ini kerana saya ada terdengar bahawa ada yang berkata tidak sah mandi wajib jika tidak didahului dengan membacanya? Mohon penjelasan. Terima kasih. RINGKASAN JAWAPAN Sah mandi wajib walaupun tanpa didahului dengan membaca basmalah. Ini kerana hukum melafazkan basmalah bukanlah sebahagian daripada rukun atau syarat sah mandi wajib, bahkan hukumnya sunat sahaja. Waktu yang disunatkan untuk membaca basmalah tersebut ialah menyertakannya ketika berniat untuk mandi wajib. WaAllahu a’lam. HURAIAN JAWAPAN Alhamdulillah, segala puji bagi Allah SWT Tuhan semesta alam, selawat serta salam ke atas junjungan teragung Nabi Muhammad SAW dan ke atas ahli keluarga serta mereka yang mengikuti jejak langkah Baginda SAW hingga ke hari Kiamat. Para ulama telah menjelaskan bahawa fardu bagi mandi wajib ada dua perkara sahaja iaitu niat mandi wajib dan meratakan air ke seluruh badan. Hal ini seperti yang dijelaskan oleh Imam al-Nawawi bahawa: وأقله نية رفع جنابة أو استباحة مفتقر إليه أو أداء فرض الغسل مقرونة بأول فرض وتعميم شعره وبشره. Maksudnya: Sekurang-kurang (mandi wajib) ialah niat mengangkat hadas atau bagi memboleh ibadah yang memerlukan kepadanya atau bagi melaksanakan fardu mandi wajib yang dilakukan bersamaan dengan basuhan pertama anggota yang wajib dan meratakan air ke seluruh bulu dan badan.[1] (Rujuk Minhaj al-Talibin, 4) Adapun membaca basmalah maka ia termasuk salah satu daripada perkara sunat bagi mandi wajib sahaja. Imam Abu Syuja’ menerangkan lagi dengan berkata: وسننه خمسة أشياء: التسمية والوضوء قبله وإمرار اليد على الجسد والموالاة وتقديم اليمنى على اليسرى. Maksudnya: Sunat bagi mandi wajib pula ada lima perkara: membaca bismillahi rahmani rahim, mengambil wuduk sebelum mandi, meratakan air dengan tangan ke seluruh badan, berturutan dan mendahulukan anggota bahagian kanan berbanding kiri. (Rujuk Matan Abi Syuja’, 4) Disamping itu juga, disunatkan untuk membaca basmalah apabila berniat untuk mandi wajib. Imam Zakaria al-Ansari menyebutkan bahawa: وَيُسْتَحَبُّ أَنْ يَبْتَدِئَ بِالنِّيَّةِ مَعَ التَّسْمِيَةِ وَبِهِ صَرَّحَ فِي الْمَجْمُوعِ Maksudnya: Sunat dimulai (mandi wajib) dengan niat yang disertai dengan membaca basmalah dan pandangan ini disebutkan secara jelas di dalam kitab al-Majmuk.[2] (Rujuk Asna al-Matalib, 1:69) Oleh yang demikian, jika seseorang tidak membaca basmalah maka mandi wajibnya sah apabila dia telah melakukan ketiga-tiga fardu mandi wajib tersebut. Ini kerana membaca basmalah bersamaan dengan niat ialah perbuatan yang sunat sahaja. WaAllahu a’lam.  RUJUKAN [1] Al-Nawawi, Yahya Ibn Syaraf, 2005, Minhaj al-Talibin wa Umdah al-Muftiin, Dar al-Fikr, Beirut, jld. 1, hlmn. 14. [2] Al-Ansari, Zakaria, t.t, Asna al-Matalib Syarh Raudh al-Talib, Dar al-Kitab al-Islami, Beirut, jld. 1, hlmn. 69.